## Rješenje o oduzimanju dozvole Amiru Hadžijusufoviću iz Zagreba za obavljanje poslova brokera

### NN 141/2005 (30.11.2005.), Rješenje o oduzimanju dozvole Amiru Hadžijusufoviću iz Zagreba za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**2681**

Temeljem odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera Amiru Hadžijusufoviću
iz Zagreba, Božidara Magovca 68, na sjednici održanoj
dana 23. studenoga 2005. godine donijela je

## RJEŠENJE

1. Amiru Hadžijusufoviću iz Zagreba, Božidara Magovca
68, oduzima se dozvola za obavljanje poslova brokera.

2. Amir Hadžijusufović iz Zagreba, Božidara Magovca
68, briše se iz Registra ovlaštenih brokera koje vodi Komisija za vrijednosne
papire Republike Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske (dalje: Komisija), klasa: UP/I-450-08/04-02/84 od 8. lipnja
2004 godine, Amiru Hadžijusufoviću
iz Zagreba, Božidara Magovca 68, zaposleniku
ovlaštenog društva Podravska banka d.d. Koprivnica, izdana je na neodređeno
vrijeme dozvola za obavljanje poslova brokera.

Odredbom članka 10. stavak 1. Pravilnika o
sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima
(»Narodne novine« br. 143/02) istaknuta je obveza
brokera/investicijskog savjetnika da kontinuirano obavlja poslove sukladno
Zakonu o tržištu vrijednosnih papira (»Narodne novine« br.
84/02, dalje: Zakon) i aktima Komisije.

Dana 13. travnja 2005. godine u Komisiji je
zaprimljena obavijest Podravske banke d.d. da imenovani više nije broker u
navedenom društvu.

Kako je odredbom članka 58. stavak 1. točka 7.
Zakona propisano da će Komisija rješenjem oduzeti dozvolu brokeru koji prestane
ispunjavati uvjete na temelju kojih mu je dozvola izdana ako u roku koji
Komisija odredi te uvjete ne ispuni, Komisija je zaključkom klasa:
UP/I-450-08/05-02/118 od 11. kolovoza 2005. godine imenovanom odredila rok od 3
(tri) mjeseca za dostavu dokaza da je zaposlen u ovlaštenom društvu na
obavljanju poslova trgovine s vrijednosnim papirima. Kako je razvidno iz
dostavnice, predmetni zaključak uručen je Amiru Hadžijusufoviću dana 12. kolovoza 2005. godine.

Budući da Amir Hadžijusufović nije do 12. studenoga 2005. godine, a niti
naknadno, Komisiji dostavio traženi dokaz o zaposlenju, valjalo je riješiti kao
u izreci ovog rješenja, dakle oduzeti mu predmetnu dozvolu i brisati ga iz
Registra ovlaštenih brokera u koji je bio upisan pod rednim brojem 200
(dvjesto).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/118

Urbroj: 567-03/05-2

Zagreb, 23. studenoga 2005.

Predsjednik Komisije

**Miljenko** **Fičor**, v. r.

Rješenje, NN 141/2005-2681